Теофил дьо Вио
Изгнание в Кастел-Жалу

Превод от френски: Пенчо Симов, 1978

chitanka.info

Изгнанието ми се точи в тъжен кът,

където от вълка съсед по-ласкав няма

и катерици бих съзрял по някой път,

а урожаят цял е само стиска слама.

Тук кухнята безспир излъчва студ за двама,

тук живите, уви, от старост се боят,

тук шири се навред мизерия голяма,

небето тук е зло към всяка жива плът.

И слънцето дори просветва по принуда

със цел да удължи тревогата ми луда,

понеже денем тя по-тягостно върви.

Дано лице от мен отвърне то, защото,

макар че кралят наш е склонен към доброто,

отвърнал е от мен лицето си, уви.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.